paragraph_text: Saveznici, kako bi obranili svoje komunikacijske i opskrbne putove u južnom Pacifiku, započeli su kontraofanzivu na Novoj Gvineji, na izoliranu japansku bazu u Rabaulu i na Solomonske Otoke spuštanjem na otok Guadalcanal (vidi Bitka za Guadalcanal) i male susjedne otoke 7. kolovoza 1942. Amerikanci otpočinju Operaciju Wachtower (Guadalcanalska kampanja), jednu od najžešćih borbi s najvećim gubitcima tijekom rata na Pacifiku. Trajala je sve do početka 1943. godine i bila je prekretnica u korist Amerikanaca. Pod tim imenom obuhvaćen je cijeli niz pomorskih, ali i kopnenih bitaka. Nastavilo se s nekoliko bitaka na središnjem i sjevernom dijelu Solomononskih Otoka, kao i oko otoka Nove Georgije i otoka Bougainville.